CELEX: 32019D2113
Language: lv
Date: 2019-12-09 00:00:00
Title: Padomes Lēmums (KĀDP) 2019/2113 (2019. gada 9. decembris), ar ko groza Lēmumu (KĀDP) 2016/2356 par atbalstu SEESAC atbruņošanās un bruņojuma kontroles darbībām Dienvidaustrumeiropā saistībā ar ES Stratēģiju VIKI un to munīcijas nelikumīgas uzkrāšanas un tirdzniecības apkarošanai

10.12.2019   
               
               
                  LV
               
               
                  Eiropas Savienības Oficiālais Vēstnesis
               
               
                  L 318/161
               
            
         PADOMES LĒMUMS (KĀDP) 2019/2113
         (2019. gada 9. decembris),
         ar ko groza Lēmumu (KĀDP) 2016/2356 par atbalstu SEESAC atbruņošanās un bruņojuma kontroles darbībām Dienvidaustrumeiropā saistībā ar ES Stratēģiju VIKI un to munīcijas nelikumīgas uzkrāšanas un tirdzniecības apkarošanai
         EIROPAS SAVIENĪBAS PADOME,
         ņemot vērā Līgumu par Eiropas Savienību un jo īpaši tā 28. panta 1. punktu un 31. panta 1. punktu,
         ņemot vērā Savienības Augstās pārstāves ārlietās un drošības politikas jautājumos priekšlikumu,
         tā kā:
         
                     (1)
                  
                  
                     Padome 2016. gada 19. decembrī pieņēma Lēmumu (KĀDP) 2016/2356 (1).
                  
               
                     (2)
                  
                  
                     Lēmumā (KĀDP) 2016/2356 ir paredzēts 36 mēnešu laikposms, kurā pēc tā 3. panta 3. punktā minētā finansēšanas nolīguma noslēgšanas dienas īstenot tā 1. pantā minētās darbības.
                  
               
                     (3)
                  
                  
                     2019. gada 13. novembrī Apvienoto Nāciju Organizācijas Attīstības programma (UNDP), rīkojoties Dienvidaustrumeiropas un Austrumeiropas informācijas apstrādes centra vieglo un kājnieku ieroču kontrolei (SEESAC) vārdā, lūdza Savienības atļauju pagarināt Lēmuma (KĀDP) 2016/2356 īstenošanas laikposmu par pieciem mēnešiem.
                  
               
                     (4)
                  
                  
                     Lūgtais Lēmuma (KĀDP) 2016/2356 grozījums attiecas uz tā 5. panta 2. punktu un uz minētā lēmuma pielikuma 6. iedaļu, kurā būtu jāmaina tajā norādītais projekta ilgums.
                  
               
                     (5)
                  
                  
                     Kā īpaši norādīts UNDP lūgumā, kas 2019. gada 13. novembrī izteikts SEESAC vārdā, Lēmuma (KĀDP) 2016/2356 1. pantā minētās darbības varētu turpināt, neatstājot nekādu ietekmi uz resursiem.
                  
               
                     (6)
                  
                  
                     Tādēļ, lai varētu turpināt īstenot Lēmuma (KĀDP) 2016/2356 1. pantā minētās darbības, minētais lēmums būtu jāgroza, attiecīgi pagarinot tā termiņu,
                  
               IR PIEŅĒMUSI ŠO LĒMUMU.
         
            1. pants
            Lēmumu (KĀDP) 2016/2356 groza šādi:
            
                        1)
                     
                     
                        lēmuma 5. panta 2. punktu aizstāj ar šādu:
                        
                           “2.   Šis lēmums zaudē spēku 41 mēnesi pēc 3. panta 3. punktā minētā nolīguma noslēgšanas vai, ja minētajā laikā nolīgums netiek noslēgts, – sešus mēnešus pēc šā lēmuma stāšanās spēkā.”;
                        
                     
                  
                        2)
                     
                     
                        pielikuma 6. iedaļas tekstu aizstāj ar šādu:
                        
                                    “6.
                                 
                                 
                                    Ilgums
                                    Pamatojoties uz pieredzi, kas gūta, īstenojot Padomes Lēmumu 2010/179/KĀDP, un ņemot vērā projekta reģionālo darbības jomu, atbalsta saņēmēju skaitu un plānoto darbību skaitu un sarežģītību, plānotais īstenošanas termiņš ir 41 mēnesis.”
                                 
                              
                  
         
            2. pants
            Šis lēmums stājas spēkā tā pieņemšanas dienā.
         
         
            Briselē, 2019. gada 9. decembrī
            
               
                  Padomes vārdā –
               
               
                  Priekšsēdētājs
               
               J. BORRELL FONTELLES
            
         
         
            (1)  Padomes Lēmums (KĀDP) 2016/2356 (2016. gada 19. decembris) par atbalstu SEESAC atbruņošanās un bruņojuma kontroles darbībām Dienvidaustrumeiropā saistībā ar ES Stratēģiju VIKI un to munīcijas nelikumīgas uzkrāšanas un tirdzniecības apkarošanai (OV L 348, 21.12.2016., 60. lpp.).